
	BILJEŠKE UZ FINANCIJSKI IZVJEŠTAJ GRADA OSIJEKA
ZA RAZDOBLJE 0D  1. SIJEČNJA DO 31. PROSINCA 2023.



Financijski izvještaj Grada Osijeka sastavljen je  sukladno odredbama Pravilnika o financijskom izvještavanju u proračunskom računovodstvu (Narodne novine broj 37/22) i Okružnice o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2023. (KLASA: 400-02/1-23-01/27, URBROJ: 513-05-03-24-4) od 10. siječnja 2024. Financijski izvještaj sastoji se od sljedećih obrazaca: Bilanca (Obrazac BIL), Izvještaj o prohodima i rashodima, primicima i izdacima (Obrazac PR-RAS), Izvještaja o rashodima prema funkcijskoj klasifikaciji (Obrazac RAS-funkcijski), Izvještaja o promjenama u vrijednosti i obujmu imovine i obveza (Obrazac P-VRIO), Izvještaja o obvezama (Obrazac OBVEZE) i Bilješki. Bilješke su brojčane i opisne i njima se obrazlažu odstupanja odnosno promjene na pozicijama prihoda i rashoda/primitaka i izdataka, imovine, obveza i izvora Grada u odnosu na prethodnu godinu.
Obvezne bilješke uz Bilancu koje moraju biti iskazane su popis ugovornih odnosa koji, uz ispunjenje određenih uvjeta, mogu postati imovina ili obveza Grada Osijeka (dana kreditna pisma, hipoteke, garancije, zadužnice i dr.) te popis sudskih sporova u tijeku. 
Priznavanje prihoda i primitaka te rashoda i izdataka iskazanih u financijskim izvještajima Grada Osijeka temeljeno je na modificiranom računovodstvenom načelu nastanka događaja.
Grad Osijek od 1.1. 2023. posluje putem pune Riznice. Sukladno navedenom, novčana sredstva 27 proračunskih korisnika kojima su ukinuti žiro računi iskazuju se u okviru novčanih sredstava obuhvaćenim ovim izvještajem. Žiro račun nije ukinut za proračunskog korisnika PKC Mađara te novčana sredstva istog nisu iskazana u okviru Bilance Grada Osijeka.
U nastavku je obrazloženje značajnijih odstupanja od ostvarenja u izvještajnom razdoblju prethodne godine:

B I LJ E Š K E UZ BILANCU 

Iz obrasca Bilanca vidljivo je da  ukupna aktiva/ pasiva Grada Osijek na dan 31.12.2023. iznosi  458.009.939,95eura i veća je u odnosu na stanje 01.01.2023. za 22.269.114,81eura odnosno 5,1%. 
Nefinancijska imovina
Iz Bilance Grada Osijeka na dan 31.12.2023. vidljivo je povećanje  nefinancijske imovine Grada u svoti od  353.589.843,19eura ili 0,50% u odnosu na stanje 01.01.2023. 
Promjene iskazane na AOP-ima nefinancijske imovine obrasca Bilanca rezultat su, uz  financijske transakcije Grada, odnosno izgradnju, kupovinu i prodaju nefinancijske imovine, promjena uslijed unosa vrijednosti imovine koja do sada nije imala iskazanu knjigovodstvenu vrijednost, ispravaka stanja imovine temeljem naknadno utvrđenih promjena i dr., što je i iskazano u obrascu P-VRIO. Najznačajnije povećanje nefinancijske imovine  vezano je uz kapitalne rashode Grada Osijeka koji su izvršeni u iznosu 20.157.584,00eura.
011  	 U okviru ove šifre najznačajnije bilančne promjene su vezane za prodaju građevinskog zemljišta tvrtki LOG EXPERT FIVE U IZNOSU 4.300.000,00eura (bez pdv-a). te kupovinu građevinskog zemljište SPAR HRVATSKA d.o.o. u iznosu od 211.000,00eura .
012	Promjene u okviru ove imovine rezultat su izvršenih rashoda u 2023. za nabavu projektne dokumentacije za ulaganje u objekte Grada (energetska obnova objekata, izgradnja sunčanih elektrana ,odmaralište u Omišlju, nerazvrstanih cesta i dr.).
0211 	Povećanje u okviru Stambenih objekata rezultat je prijenosa vlasništva stanova u Tenji namijenjeni socijalnoj skupini građana u iznosu od 3.000.939,27eura.
0212	 Poslovni objekti veći su za 543.583,35eura. Ovo povećanje najvećim dijelom vezano je za zamjenu nekretnine s RH u vrijednosti od 261.463,93eura, darovani kiosk od tvrtke Ravlić u vrijednosti od 24.000,00eura, kupovina udjela za odmaralište Omišalj u iznosu 143.360,65eura.
0213	 Ceste, željeznice i ostali prometni objekti veći su za prijenos s investicije u tijeku zbog završenih investicija iz prethodnih godina. Financijski najznačajnije stavke odnose se na intrazonsku prometnicu  Ul. Sv.L.B. Mandića-Vinkovačka u vrijednosti 843.777,19eura, prijenos gotove investicije  i prvenstveno podvožnjaka u ulici Sv. L. B..Mandića u vrijednosti 8.091.373,77eura.

0214	 Ostali građevinski objekti veći su za 17.132.943,38eura ili 25,9%. Najznačajnije povećanje vezano je za gotovu investiciju i prijenos završenih radova Razvoj i unapređenje osječke Tvrđe u iznosu 16.763.236,67eura. Preostala ulaganja izvršena su u javnu rasvjetu, gradska groblja i dr.
029 	Smanjenje vrijednosti građevinskih objekata proizlazi iz obračunatog ispravka vrijednosti za 2023. i ranije opisanih promjena.
022 i 0292 Smanjenje vrijednosti rezultat je izvršenog isknjiženja rashodovane opreme i izvršenog ispravka vrijednosti sukladno zakonskim propisima.
05	 Dugotrajna nefinancijska imovina u pripremi manja je za 11.282.902,79eura ili 34,60%.. U 2023. izvršen je ranije naveden prijenos rashoda za okončane investicije:
Podvožnjak Ul. Sv. L. Mandića 8.091.373,77eura
Razvoj i unapređenje osječke Tvrđe 16.763.236,67eura
Intrazonske prometnice Mandića-Vinkovačka 843.777,19eura

U okviru Stambenih objekata u pripremi bili su iskazani i rashodi za izgradnju stambene zgrade za socijalne skupine građana u Tenji za koju su radovi započeli u 2021. U 2023. godini vrijednost  stambenog objekta u iznosu 3.000.939,27eura isknjižena je sa dugotrajne nefinancijske imovine u pripremi zbog završetka investicije.


Financijska imovina

1	 Financijska imovine na dan 31.12.2023. veća je u odnosu na 01.01. za 20.627.356,35eura ili 24,6%% što je rezultat, uz financijske transakcije iskazane na proračunskim pozicijama, sljedećih promjena: 
11	Novčana sredstva u banci veća su za 18.938.578,10eura ili 122,6% i iznose 34.386.122,75eura. Stanje novčanih sredstava odraz je naplaćenih prihoda i primitaka i plaćenih rashoda i izdataka Grada, posebice prihoda s osnova poreza i prireza na dohodak koji je u 2023. iznosio 55.040.245,92 što je rast u odnosu na 2022. za 11.404.225,85eura ili 20,70%.
U istim su sadržana sredstva za podmirenje kratkoročnih obveza prema dobavljačima koje dospijevaju početkom siječnja 2024., sredstva temeljem uplaćenih depozita i jamčevina, kao i buduće obveze koje se financiraju iz sredstava dugoročnih kredita koji su povučeni do kraja 2023., a nisu u cijelosti utrošeni. U novčanim sredstvima sadržani su i naplaćeni, a neutrošeni namjenski prihodi. Na račun Grada uplaćena su i novčana sredstva proračunskih korisnika, obzirom da Grad Osijek od 1.1.2023. posluje putem pune riznice. Ista na dan 31.12.2023. iznose 1.799.772,85eura.  
Vidljivo je da Grad nije imao problema s likvidnosti te da je nastavljeno odgovorno upravljanje rashodima Grada koji su trošeni u skladu s ostvarenim prihodima.

12	 Smanjenja u okviru ove šifre u iznosu 88.940,79eura i prvenstveno su vezana za prijenos sredstava Hrvatskim vodama temeljem naplaćene vodne naknade.

15	 Promijene u okviru ove šifre vezane su  stjecanje poslovnih udjela u tvrtki Vodovod-Montaža d.o.o. u iznosu od 3.550,00eura te ispravka vrijednosti udjela u trgovačkim društvima uslijed izvršene konverzije. 

16	 Potraživanja za prihode poslovanja veća su za 515.702,97eura ili 19,2%. Od navedenog iznosa najznačajnije povećanje vezano je za potraživanja za komunalne naknade u iznosu 152.497,73eura, kao rezultat poduzetih radnji za utvrđivanje novih obveznika. 

17	 Potraživanja od prodaje nefinancijske imovine veća su  u odnosu na prethodnu godinu za 1.252.108,34eura ili 398,9%. Isto je rezultat ugovora za prodaju građevinskog zemljišta  u zoni Nemetin, zaključenog u prosincu 2023. i s rokom plaćanja u 2024. u iznosu 1.115.100,00eura.

19	Iskazani rashodi kontinuiteta odnose se na plaću za prosinac 2023. kao i isplate naknade vijećnicima i upravnim vijećima te posebnim odborima Gradskog vijeća i gradonačelnika.


Obveze

	Ukupne obveze Grada Osijeka na dan 31.12.2023. iznose 44.083.315,79eura.
Obveze su uredno izvršavane u valuti što je i vidljivo iz pregleda dospjelih obveza. Na dan 31.12.2023. nema dospjelih neplaćenih obveza.
Obveze za rashode poslovanja i rashode za nefinancijsku imovinu detaljnije su obrazložene u bilješkama uz obrazac Obveze. 
Obrazloženje obveza u okviru šifre 26 dano je u nastavku.	 

	Tijekom 2023. Grad Osijek nije se kratkoročno zaduživao kod poslovnih banaka.
Vidljivo je povećanje nedospjelih obveza po dugoročnim kreditima i zajmu MFIN u iznosu od 1.085.294,71eura ili 3,5%. Isto proizlazi iz provedenog dugoročnog zaduživanja Grada Osijeka u 2022. U pravilu je ugovarano  sukcesivno povlačenje kreditnih sredstava temeljem ispostavljenih računa i situacija dobavljača, te je u 2023. izvršeno povlačenje kreditnih sredstava u iznosu 4.558.245,70eura. Dospjele obveze za otplatu glavnice i kamata uredno su izvršavane.
	
[bookmark: _Hlk124754743]Za planirano dugoročno zaduživanje Grada Osijeka u 2022. u iznosu 6.636.140,42eura, kao najpovoljniji ponuditelj temeljem provedenog javnog poziva, izabrana je Hrvatska poštanska banka d.d. s ponuđenom kamatnom stopom u visini 0,29% (nominalna kamatna stopa jednaka je efektivnoj) i rokom otplate 10 godina. Vlada Republike Hrvatske dala je krajem lipnja 2022. suglasnost na predmetno zaduživanje. Ugovor o kreditu zaključen je 19. srpnja 2022.
Kreditno zaduživanje ugovoreno je za financiranje sljedećih kapitalnih projekata Grada:
K108107	Industrijska zona Nemetin III faza
K108114	Uređenje ''Tržnice'' Osijek
K108302	IT PARK
K114402	Kupovina poslovnih objekata
K115101	Izgradnja cesta
K115604	Rekonstrukcija i dogradnja DV Latica-Gornji grad
K115605	Izgradnja DV Uske njive
K115606	Izgradnja DV Vijenac lipa-Cvjetno naselje
K115901	Izgradnja i rekonstrukcija sportskih objekata
U 2023. povučena su kreditna sredstva u iznosu 1.634.010,53 eura, ukupno 2.563.070,19 eura..

Za kreditno zaduživanje u iznosu od 5.972.526,38eura, temeljem provedenog javnog poziva, kao najpovoljniji ponuditelj izabrana je OTP banka d.d. Gradsko vijeće donijelo je 28. lipnja 2022. odluku o predmetnom zaduživanju na rok od 8 godina, uz fiksnu kamatnu stopu od 1,20% nominalna odnosno 1,23% efektivna. Vlada Republike Hrvatske dala je suglasnost na predmetno zaduživanje 27. listopada 2022.  Ugovor o kreditu zaključen je 8. prosinca 2022.
Kreditno zaduživanje ugovoreno je za financiranje sljedećih kapitalnih projekata Grada:
K108306	Razvoj i unaprjeđenje osječke Tvrđe
K115603	Izgradnja dječjeg vrtića u Tenji
K115604	Rekonstrukcija i dogradnja dječjeg vrtića Latica-Gornji grad
K115605	Izgradnja DV Uske njive
K115606	Izgradnja DV Vijenac lipa-Cvjetno naselje
K115607	Rekonstrukcija i dogradnja dječjeg vrtića Sjenčica
U 2023. povučena su kreditna sredstva u iznosu 2.924.235,17 eura, u 2022. nije bilo povlačenja kreditnih sredstava.

U 2023., temeljem izvršenih povrata poreza i prireza na dohodak za koje je dobivena odgoda povrata u 2022., otplaćena su sredstva zajma MFIN u iznosu 1.791,79eura. Obveze temeljem beskamatnog kredita Ministarstva financija (odgoda obveze povrata poreza i prireza na dohodak u 2020.) na dan 31.12.2023. iznose 366.481,90 eura.

29	U okviru konta 29-Unaprijed naplaćeni prihodi iskazani su unaprijed naplaćeni prihodi iz ranijih godina u svoti od 661.920,48eura od privatnog poduzetnika (budući komunalni doprinos) korištena za financiranje izgradnje ceste.

Vlastiti izvori

9 – Vlastiti izvori veći su za 14.361.211,54eura ili 3,6%. Navedene promjene bilančnih pozicija koje nisu rezultat financijskih transakcija razvidne su iz obrasca P-VRIO i detaljnije obrazložene u bilješkama uz obrazac P-VRIO. 
Odlukom o raspodjeli rezultata usvojenom od strane Gradskog vijeća Grada Osijeka pri usvajanju Godišnjeg obračuna proračuna Grada Osijeka za 2022., ostvareni višak prihoda i primitaka korišten je za pokriće ostvarenih manjkova od nefinancijske imovine.
U 2023. ostvaren je ukupni višak prihoda i primitaka nad rashodima i izdacima u iznosu od 12.047.492,95eura. Preneseni višak prihoda iz 2022. iznosi 10.212.852,92eura, uz napomenu, da je u 2023. izvršena korekcija rezultata 139,66eura uslijed izvršene konverzije što ukupno čini višak prihoda i primitaka u iznosu 22.260.345,87eura.
Ostvareni viškovi/manjkovi korigirani su sukladno uputama Ministarstva financija.
[bookmark: _Hlk95910519]991/996 – U okviru iskazanih izvanbilančnih zapisa nalaze se dana jamstava i suglasnosti za dugoročno zaduživanje trgovačkih društava i ustanova u većinskom vlasništvu Grada Osijeka, korištenje tuđe imovine (oprema iz robnih rezervi RH), sudski sporovi, primljeni i dani instrumenti osiguranja plaćanja i dr.
	Stanje danih jamstava i suglasnosti Grada Osijeka na dan 31.12.2023. iznosi 12.591.165,35eura. Dana jamstva su 10.558.042,48eura i odnose se na sljedeća trgovačka društva i ustanove:
GPP d.o.o. Osijek			  5.710.968,72eura
Vodovod-Osijek d.o.o.		  4.847.073,76eura
Obveze po danim suglasnostima za zaduživanje na 31.12.2023. iznose 2.033.122,87eura. Odnose se na trgovačka društva u većinskom vlasništvu Grada Osijeka Vodovod-Osijek d.o.o. , Tržnica d.o.o., Ukop d.o.o., Unikom d.o.o.

	Grad Osijek ima ustrojenu evidenciju odnosno registar sudskih predmeta iz kojeg je vidljiva analitika po pojedinim dionicima s procjenom vrijednosti spora i procijenjenim vremenom priljeva i odljeva. Skraćeni tablični pregled dajemo u nastavku ovih bilješki. Financijski učinak kao i očekivano trajanje teško je procijeniti jer značajniji sporovi velike vrijednosti traju već niz godina. Sudski postupci se u najvećem broju  odnose na naplatu prihoda,  iseljenja iz stanova koje koriste bespravni korisnici; iseljenja iz poslovnih prostora radi neplaćanja zakupnine, zatim ošasne imovine (imovine bez nasljednika) i predmeta koji proizlaze iz te imovine odnosno ostavine, sporovi radi priznavanja prava vlasništva dosjelošću, građenjem itd., naknade šteta zbog nezgoda na javnim površinama i drugo.
U prosincu 2023. Grad Osijek i gradovi osnivači ZOIS-a (Vinkovci, Županja, Beli Manastir i Vukovar) izgubili su spor sa tužiteljem tvrtkom Saubermacher - Dientstleistdungs AG i Strabag AG. Temeljem pravomoćne presude evidentiran je trošak Grada Osijeka u iznosu od 3.954.478,36eura. Predmetni spor time je brisan iz evidencije potencijalnih obveza po sudskim sporovima.
Na dan 31.12.2023. u okviru izvanbilančnih zapisa evidentirane su potencijalne obveze po sudskim sporovima u ukupnom iznosu 5.088.721,53 eura.
U okviru izvanbilančnih zapisa evidentirani su i dani i primljeni instrumenti osiguranja. Pregled danih i primljenih instrumenata osiguranja plaćanja vidljiv je iz sljedećih tablica:
	Primljeni instrumenti osiguranja plaćanja
	Iznos

	Bankarske garancije
	21.458.047,39

	Bjanko mjenica
	633.784,02

	Zadužnica
	9.528.665,90

	Polica osiguranja
	61.747,69

	UKUPNO
	31.682.245,00











	Izdani instrumenti osiguranja plaćanja 
	Iznos

	Zadužnica 
	6.267.653,41

	UKUPNO
	6.267.653,41

BILJEŠKE UZ OBRAZAC PR-RAS

611	Na šifri Porez i prirez na dohodak u odnosu na isto razdoblje prethodne godine vidljivo je povećanje uplaćenog poreza i prireza na dohodak u iznosu 55.040.245,92 eura ili 26,10%. Ovaj rast vidljiv je i kod drugih JLS-ova i vezan je za rast plaća u javnom i privatnom sektoru, zapošljavanje i mjera naplate Porezne uprave.
613	Porezi na imovinu veći su za 416.935,52 eura ili 11,2 %. Povećanje je vezano za prihode od  poreza na promet nekretnina. Iskazani rast vezan je za aktivnosti na tržištu nekretnina poticane mjerama sufinanciranje od strane Republike Hrvatske, Osječko-baranjske županije i Grada Osijeka, kao i značajan rast cijena samih nekretnina.
614	Prihodi iskazani u okviru ove šifre prihoda ostvareni su u iznosu 6.164,98eura  ili 44,60% manje u odnosu na prethodnu godinu. Vezani su za naplatu potraživanja iz prethodnih godina s osnova poreza na potrošnju i poreza na tvrtku koje je Grad Osijek ukinuo.
63	Pomoći su uplaćene u iznosu 18.633.230,72eura i veće su za 1.228.075.45eura ili 7,1% u odnosu na isto razdoblje prethodne godine. Ovo povećanje prvenstveno je vezano za refundaciju sredstava po projektima i temeljeno na dinamici odvijanja kapitalnih projekata Grada Osijeka.
 Financijski najznačajnije povećanje vidljivo je u okviru šifre 633 Pomoći proračunu iz drugih proračuna koje su ostvarene u iznosu 3.461.062,75eura ili 171,4%. 
Financijski najznačajnije pomoći vezane su za sljedeće aktivnosti/ projekte: 
Tekuća pomoć iz državnog proračuna za tretiranja komaraca 524.765,82eura
Tekuća pomoć iz županijskog proračuna za tretiranje komaraca 200.000,00eura
            Tekuća pomoć iz državnog proračuna za fiskalnu održivost Dječjih vrtića 398.958,00eura
Izgradnja gospodarskog centra 28.472,55eura
Kapitalna pomoć za koncertnu dvoranu 927.541,07eura
Uklanjanje arhitektonskih barijera za pristup osobama s invaliditetom 50.000,00eura
Kapitalna pomoć za IT park 154.486,62eura
Centar za posjetitelje Tvrđa 49.588,35eura
Sanacija deponije Sarvaš i Nemetin 26.542,50eura
Energetska obnova DV Maslačak 29.880,00eura
Izgradnja podvožnjaka u ulici Sv. L. B. Mandića 756.047,85eura
Kapitalna pomoć iz županijskog proračuna za ugradnju reflektora na sportskom centru Mačkamama 50.000,00eura

U okviru šifre 635 su Tekuće pomoći izravnavanja za decentralizirane funkcije za školstvo i vatrogastvo u iznosu od 2.029.193,54eura.

U okviru šifre 638 Tekuće pomoći iz državnog proračuna temeljem prijenosa EU sredstava iznose 12.194.531,25eura, a odnosi se na sljedeće projekte:
Škola jednakih mogućnosti 69.293,50eura
ITU tehnička pomoć 137.241,10eura
Umirovljenici zajedno 48.674,16eura
Osigurajmo im jednakost 976.373,13eura
Školska shema 61.561,91euro
Centar za posjetitelje Tvrđa 562.001,11eura
Energetska obnova DV Radost i OŠ Franje Krežma 55.577,27eura
Razvoj i unapređenje osječke Tvrđe 328.978,25eura
IT park 3.414.760,33eura
Sanacija odlagališta Sarvaš 4.284.271,14eura
GReENERGY 2.0 HR-RS412 22.176,90eura
Dogradnja i izgradnja DV 2.120.897,27eura

64	U okviru prihoda od imovine vidljivo je smanjenje u odnosu na isto razdoblje prethodne godine u iznosu 97.129,43eura te isti u 2023. iznose 3.369.106,32eura
6413	Rast kamate na oročena sredstva i depozite po viđenju vezan je za kamate za oročena sredstva slobodnih sredstava Proračuna u iznosu od 162.549,05eura
6421	Smanjenje prihoda od koncesija u odnosu na prethodno razdoblje je 62.531,50eura te u 2023. iznose 482.535,69eura
6423	Iskazano smanjenje vezano je za prihoda od sufinanciranja građana u cijeni odvoza otpada koji se, sukladno zakonskim propisima, ne naplaćuju od srpnja 2023.
6429	Ostali prihodi od nefinancijske imovine odnose se na naknade za zadržavanje nezakonito izgrađenih građevina u prostoru te su manji za 28.284,18eura u odnosu na prethodno razdoblje.
65	Smanjenje prihoda u okviru ove šifre u iznosu  314.328,17eura vezano je za gradske upravne pristojbe i druge naknade, prihode od prodaje državnih biljega, boravišne pristojbe, vodni doprinos, sredstva šumskog doprinosa te komunalni doprinos. Rast je vidljiv na prihodima od komunalne naknade koja je u 2023. naplaćena u iznosu 8.724.621,80eura. 
68	Naplata kazni i ostalih prihoda u predmetnom razdoblju iznosi 535.883,09eura i manja je za 274.822,77eura ili 33,90% u odnosu na prethodnu godinu. Vidljiv je rast naplaćenih komunalnih i prometnih kazni. Iste su ostvarene u iznosu od 300.172,21euro. Iskazano smanjenje vezano je za uplate po posebnim ugovorima od strane OBŽ za izgradnju pristupne ceste za Gospodarski centar u iznosu 189.347,51eura. Nadalje, u okviru ovih prihoda iskazani su ostali gradski prihodi, povrati u gradski proračun, naknade za neizgrađena parkirališta i dr.
31     	U okviru ove šifre u odnosu na prethodnu godinu vidljiv je porast ostalih rashoda za zaposlene uslijed Kolektivnim ugovorom dogovorenih troškova prehrane zaposlenika. 
32	Materijalni rashodi izvršeni su u iznosu 19.873.084,57eura što je povećanje od 4.514.415,11eura ili 29,4% u odnosu na isto razdoblje prošle godine. Najznačajnija povećanja su u okviru rashoda za  stručno usavršavanje zaposlenika, za 30.811,11eura ili 142%
3236  Značajan je porast u okviru ove šifre za 970.896,79eura ili 260,7% , većim dijelom odnosi se na Adultcidni tretman iz zraka i sa zemlje
3296	Najznačajniji rast u okviru materijalnih rashoda vidljiv je na troškovima sudskih postupaka koji su veći za 3.954.478,36eura uslijed izgubljenog sudskog spora SAUBERMACHER DIENSTLEISTUNGS AG i STRABAG AG.
34	U okviru ove šifre nema značajnijih odstupanja u odnosu na prethodno razdoblje, u 2023. iznose 509.585,86eura ili za 183.172,01eura manje u odnosu na 2022.g. 
35	Subvencije su utrošene u iznosu 9.404.852,29eura i manje su u odnosu na prethodnu godinu za 250.761,29eura ili 2,6%. Izvršenje subvencija u 2023. u odnosu na 2022. prikazano je u nastavku. 
	Subvencije
	Izvršenje 2022.
	Izvršenje 2023.
	Razlika
	Indeks 3/2

	1
	2
	3
	4
	5

	Subvencije trgovačkim društvima u javnom sektoru-GPP d.o.o
	4.573.627,98
	4.500.000,00
	73.627,98
	98,40

	Subvencije trgovačkim društvima u javnom sektoru - Športski objekti d.o.o.
	                        2.813.723,54
	2.699.693,74
	114.029,80
	95,90

	Subvencije trgovačkim društvima u javnom sektoru-Unikom d.o.o. Zoo vrt
	517.618,95
	517.620,00
	1,05
	100,00

	Poticanje razvoja poduzetništva
	597.252,64
	623.797,00
	26.544,36
	104,40

	Otplata cash poola-Ukop d.o.o.
	154.963,63
	            42.506,76
	112.456,87
	     27,40

	Subvencije trgovačkim društvima u javnom sektoru - Športski objekti d.o.o. - Izgradnja, opremanje i hitne intervencije
	59.725,26
	250.729,00
	191.003,74
	419,80

	Otplata cash poola - GPP d.o.o.
	132.866,56
	268.435,27
	135.568,71
	202,00

	Subvencija uvođenja  jeftinih međunarodnih i domaćih zračnih linija Zračna luka Osijek
	199.084,21
	199.000,00
	                   84,21
	100,00

	Subvencije Osječkom sajmu
	132.722,81
	0,00
	132.722,81
	0,00

	Subvencije trgovačkim društvima u javnom sektoru-Ukop d.o.o.
	125.157,61
	162.722,00
	             37.564,39
	130,00

	Subvencija Poduzetničkom inkubatoru BIOS d.o.o.
	74.192,05
	0,00
	        
              74.192,05

	106,48

	Subvencije trgovačkim društvima u javnom sektoru-Zavod za stanovanje d.o.o.
	18.536,33
	0,00
	18.536,33
	0,00

	Otplata cash poola - Športski objekti d.o.o.
	188.549,68
	49.741,24
	138.808,44
	379,10

	Subvencije kamata po poduzetničkim kreditima
	23.199,56
	15.748,96
	7.450,60
	67,90

	Subvencije trgovačkim društvima u javnom sektoru-Tržnica d.o.o.
	0,00
	20.000,00
	20.000,00
	0,00

	Potpore u poljoprivredi
	26.806,27
	22.840,10
	3.966,17
	85,20

	Subvencija - Obnovljivi izvori energije d.o.o.
	0,00
	9.323,44
	                                                    9.323,44
	0,00

	Subvencija - UNIKOM
	0,00
	9.810,94
	9.810,94
	100,00

	Sufinanciranje programa Tehnologijsko-razvojnog centra d.o.o.
	1.327,23
	1.300,00
	27,23
	97,90

	Subvencije trgovačkim društvima u javnom sektoru - Športski objekti d.o.o.-Copacabana
	0,00
	                                 6.636,00
	6.636,00
	0,00

	Pokroviteljstvo manifestacija
	6.636,14
	0,00
	6.636,14
	100,00

	Subvencije trgovačkim društvima u javnom sektoru-Športski objekti d.o.o. -fotonaponske ploče
	3.942,60
	4.247,84
	305,24
	107,70

	Subvencije trgovačkim društvima u javnom sektoru-Programska djelatnost u kulturi
	5.016,92
	0,00
	5.016,92
	100,00

	Subvencije trgovačkim društvima izvan javnog sektora - gospodarstvo
	663,61
	700,00
	36,39
	105,50

	Ukupno
	9.655.613,58
	9.404.852,29
	
	97,40



Kao što je vidljivo povećanje subvencija vezano je gotovo u cijelosti za stabilizaciju poslovanja trgovačkih društava Gradski prijevoz putnika d.o.o. i Športski objekti d.o.o. Osijek.

	U okviru šifre 36 najznačajnija povećanja/smanjenja vezana su za sljedeće:
3631   Povećanje u okviru ove šifre u odnosu na prethodnu godinu je 332.472,58eura te je vezano za tekuće pomoći općinskim proračunima za tretiranje komaraca te pomoć za programe javnih potreba u kulturi.
367	Prijenosi proračunskim korisnicima u predmetnom razdoblju veći za 3.191.970,63eura ili 20,2%. Povećanje je vezano prvenstveno za rashode za plaće i energente, koji su uvećani sukladno zakonskim obvezama.
381	Povećanje u okviru tekućih donacija vezano je za donacije vjerskim zajednicama, nacionalnim manjinama, udrugama građana i sl., a iznose 3.850.126,18eura ili 2,1% više u odnosu na 2022.g.
386	Kapitalne pomoći izvršene su u iznosu 5.896.624,53eura što je 98,8% više u odnosu na isto razdoblje prethodne godine. Putem kapitalnih pomoći osigurana su sredstva trgovačkim društvima u većinskom vlasništvu Grada Osijeka za otplatu kredita za kapitalne investicije. Tako je Gradskom prijevozu putnika d.o.o. doznačeno 1.613.695,05eura, a Vodovod-Osijek d.o.o. 6.911,67eura, te su isplaćene pomoći tvrtkama MONO d.o.o. u iznosu od 106.200,00eura, ARGO d.o.o. 180.001,00eura, AGRO-TOK d.o.o. 59.697,81eura u sklopu Programa olakšica i poticaja u poslovnim zonama.	
7	Prihodi od prodaje nefinancijske imovine ostvareni su u iznosu 6.006.290,73eura što je znatno povećanje u odnosu na 2022.g. za 3.584.132,61eura ili 148%. Vidljivo je povećanje prihoda od prodaje građevinskih zemljišta u iznosu 5.475.560,69eura sukladno planu prodaje zemljišta. Značajnije je povećanje prodaje zemljišta tvrtci LOG EXPERT FIVE d.o.o. u  iznosu od 3.958.034,18eura. Kod prihoda s osnova obročne otplate stanova naplaćeni iznos kontinuirano se smanjuje sukladno ugovorenim rokovima otplate temeljem zaključenih ugovora. Prihodi iskazani u okviru šifre 7221/7222/7227 prikazuju povećanje u iznosu od 8.497,96eura u odnosu na prethodno razdoblje, a ostvareni su s osnova otkupa računala i mobilnih uređaja od strane djelatnika Grada Osijeka sukladno odredbama pravilnika kojim je isto uređeno.
4	Rashodi za nabavu nefinancijske imovine izvršeni su u iznosu 20.157.584,00eura ili 24,5% manje u odnosu na prethodnu godinu. 
41	Rashodi za nabavu zemljišta izvršeni su u iznosu 1.283.622,14eura i vezani su za kupovinu zemljišta u iznosu 246.864,42eura od tvrtke EUROKAMEN D.O.O., kupovina zemljišta u iznosu od 325.170,88eura od tvrtke NOVOGRADNJA D.O.O., kupovina zemljišta u iznosu od 211.000,00eura od tvrtke SPAR HRVATSKA d.o.o.
42	Najznačajniji je rast rashoda za nabavu proizvedene dugotrajne imovine u okviru šifre 4212 Poslovni objekti u iznosu od 2.361.407,61eura , a odnosi se većim dijelom na uređenje koncertne dvorane, odmaralište Omišalj, izgradnja dječjih vrtića. U okviru šifre 422 značajno je povećanje za 179.691,05eura ili 51,3% . Isto je vezano za kupovinu videonadzora za nadvožnjak Sv. L. B. Mandića, ugradnja toplinske pumpe, profesionalni uređaj i printer za prometne redare. U okviru šifre 4227 značajno je povećanje u iznosu od 152.137,73eura ili 112,4%, a vezano je za nabavu spremnika za prikupljanje otpada u iznosu od 107.205,50eura. U okviru šifre 4262 znatno je povećanje za 51.458,86eura, a vezano je za konverziju podataka komunalne i vodne naknade u iznosu od 29.150,00eura , te kupovina servera u iznosu od 24.450,00eura.
 
45       U okviru šifre 45 vidljivo je smanjenje za 3.937.930,19eura u odnosu na prethodno razdoblje. Rashodi za dodatna ulaganja na nefinancijskoj imovini odnose se na uređenje Copacabane, dodatna ulaganja na dječjim vrtićima, održavanje nogostupa i nerazvrstanih cesta i dr.

8443    Smanjenje u okviru ove šifre rezultat je izvršenog refinanciranja kreditnih obveza za sedam kredita u 2022.

5321	Grad Osijek je u 2023. izvršio otkup poslovnog udjela u društvu Vodovod- montaža d.o.o. u iznosu 750.000,00eura. 
5443	Otplate glavnice manje su u odnosu na prethodno razdoblje. Otplate su uredno izvršavane u ugovorenim rokovima. Otplate po dugoročnim kreditima izvršene su u iznosu 3.471.159,21eura, a povrat beskamatnog zajma Ministarstvu financija je 1.791,79eura.
X005	Višak prihoda i primitaka ostvaren je u iznosu 12.047.492,95eura. S viškom prenesenim iz prethodne godine, Grad Osijek izvještajno razdoblje završio je s ostvarenim viškom u ukupnom iznosu 22.260.345,87eura što je vidljivo na šifri X006. Ovakvo ostvarenje viška dijelom je vezano za značajno veće ostvarenje prihoda od poreza na dohodak u odnosu na plan, refundacija pomoći po projektima koji su u prethodnoj godini financirani iz proračunskih prihoda kao i  namjenskih prihoda koja će se utrošiti u narednom razdoblju. S druge strane, rashodi su izvršavani racionalno vodeći računa o zakonskim i ugovornim obvezama.


BILJEŠKE UZ OBRAZAC OBVEZE

[bookmark: _Hlk128385854][bookmark: _Hlk128385878]Obveze na dan 31. prosinca 2023. iznose 44.083.315,79eura i veće su za 7.907.903,27eura u odnosu na stanje 1.1.2023. Rast je prvenstveno vezan uslijed izgubljenog sudskog spora SAUBERMACHER DIENSTLEISTUNGS AG i STRABAG AG u iznosu od 3.954.478,36eura.
[bookmark: _Hlk128386072]Obveze su uredno izvršavane u izvještajnom razdoblju. Nije bilo dospjelih neplaćenih obveza na dan 31. prosinca 2023.
Nedospjele obveze čine kreditne obveze u iznosu 31.989.436,63eura. Kreditne obveze temeljem dugoročnih kredita za investicije iznose  31.622.954,73eura. Pregled istih dan je u bilješkama uz obrazac Bilanca.
Obveze temeljem beskamatnog kredita Ministarstva financija (odgoda obveze povrata poreza i prireza na dohodak u 2020.) iznose 366.481,90eura. Obustave kredita izvršavaju se direktno s računa poreza i prireza na dohodak Grada Osijeka, sukladno izvršenoj uplati odgođene otplate.	
[bookmark: _Hlk128388456]Nedospjele obveze Grada temeljem rashoda poslovanja u pravilu se odnose na plaću za prosinac 2023. te naknade vijećnicima, odborima i upravnim vijećima (vremenska razgraničenja), režijske troškove za prosinac 2023.,obveza za troškove sudskih postupaka, račune za čišćenje i održavanje javnih površina grada i dr. U okviru ovih obveza iskazane su i obveze za uplaćene jamčevine i depozite vezano za prihode Grada i provedene javne nabave i dr.
S 1.1.2023. poslovanje Grada Osijeka odvija se putem pune Riznice, odnosno plaćanja putem jednog žiro računa. Dakle, ugašeni su računi proračunskih korisnika i sredstva prenesena na račun Grada. Iskazana obveza Grada Osijeka prema proračunskim korisnicima iznosi 1.799.772,85eura.  Ove obveze iskazane su u okviru Međusobnih obveza subjekata unutar općeg proračuna. Tu su još iskazane obveze prema RH za 55% naplaćenih prihoda od obročne otplate stanova u prosincu 2023. u iznosu 3.102,79eura, više uplaćena sredstva za decentralizirane funkcije osnovnog školstva i vatrogastva 31.913,58eura i neutrošena sredstva iz državnog proračuna za ogrjev za socijalne skupine građana 2.421,22eura, obveze za naplaćene prihode Hrvatskih voda 40.573,85eura, naplaćeni prihodi PKC Mađara 12.000,00eura i obveza za povrat u proračun školska kuhinja 14.248,80eura. 
Obveze za rashode za nefinancijsku imovinu u pravilu su računi/situacije za izvršene radove i usluge u prosincu 2023. (ugovoreno dospijeće 30 dana).

		BILJEŠKE UZ P-VRIO 

Iskazana stanja u obrascu P-VRIO na dan 31.12.2023.  rezultat su sljedećih transakcija:

P002	Iskazano povećanje odnosi se na razliku između iskazane vrijednosti zemljišta u Bilanci Grada Osijeka i cijene temeljem koje je izvršena prodaja. 
P003	Povećanje u okviru ove šifre vezano je za usklađenje knjigovodstvene vrijednosti prodanih stanova sa kupoprodajnom cijenom u iznosu 18.824,74eura, i poslovnih prostora 261.463,93 eura (zamjena s RH). 47,15 eura vezano je za usklađenje knjigovodstvene i prodajne vrijednosti mobilnih uređaja koji su isknjiženi iz evidencija Grada.
P007	Iskazano povećanje i smanjenje razlika je između knjigovodstvene i prodajne cijene računalne i komunikacijske opreme koja je prodana djelatnicima sukladno internim aktima.                      
P013	Iskazano smanjenje vezano je za otkup poslovnog udjela u trgovačkom društvu Vodovod Montaža d.o.o. od trgovačkog društva Vodovod-Osijek d.o.o., odnosno razliku u  nominalnoj vrijednosti poslovnih udjela koji iznosi 3.550,00eura i izvršene naknade u iznosi 750.000,00eura. Iskazano smanjenje u iznosu 662,63eura vezano je za usklađenje vrijednosti udjela u šest trgovačkih društava u većinskom vlasništvu Grada uslijed izvršene konverzije.
P015	Iskazano smanjenje vezano je za usklađenje s evidencijom prodaje stanova na obročnu otplatu koju za Grad ugovorno vodi Zavod za stanovanje d.o.o.
P017	Iskazano povećanje/smanjenje vezano je za uknjižbu zemljišta za koja nije bila iskazana vrijednost u poslovnim knjigama Grada Osijeka, a iskazana smanjenja vezana su za zemljišta koja su u 2023. donirana Kliničkom bolničkom centru Osijek za potrebe izgradnje nove bolnice i Državnom arhivu Osijek.
P018	Iskazano povećanje rezultat je dolje navedenih promjena.
		U evidenciju imovine izvršena su sljedeća uknjiženja:
Tri poslovna prostora i dva stana za koja u 2023. nije izvršena procjena tržišne vrijednosti te su uknjižena u ukupnoj vrijednosti 0,65eura.
Smanjenje je rezultat isknjiženja poslovnog prostora (amortizirana vrijednost) u iznosu 438,52 eura i donirane opreme MUP-u u 2022. u iznosu 5.367,64eura.

P029 	U okviru ove šifre iskazan je otpis potraživanja za prihode poslovanja temeljem zaključka   gradonačelnika Grada Osijeka, a po izvršenom popisu imovine i potraživanja za 2022. u iznosu od 4.178,92eura.
			


BILJEŠKE UZ IZVJEŠTAJ O RASHODIMA PREMA
 FUNKCIJSKOJ KLASIFIKACIJI

Rashodi prema funkcijskoj klasifikaciji na 31.12.2023. iznose 66.945.553,44eura što je za 78.868,71eura više u odnosu na prošlu godinu. U nastavku izdvajamo najveća povećanja/smanjenja rashoda.


0112 Financijski i fiskalni poslovi - iskazano smanjenje rezultat je smanjenja kapitalnih pomoći temeljem danih jamstava trgovačkim društvima u većinskom vlasništvu Grada Osijeka, uslijed izvršenog refinanciranja u 2022.godini.

0133 Ostale opće usluge u 2023. iznose 7.919.323,22eura i veće su za 3.999.918,88eura ili 102,1%. Navedeno povećanje se najvećim dijelom odnosi na trošak sudskih presuda koji je realiziran u iznosu od 3.954.478,36eura s tvrtkama SAUBERMACHER DIENSTLEISTUNGS AG i STRABAG AG 

032 Usluge protupožarne zaštite manja su za 58.122,91euro ili 14,10%. Isto je vezano za usklađenje zakonskog izdvajanja za financiranje Vatrogasne zajednice, odnosno dobrovoljnih vatrogasnih društava sukladno zakonskim propisima.


0421 Poljoprivreda- rashodi u okviru ove funkcijske klasifikacije manji su za 57.547,33eura sukladno izvršenom programu financiranja rashoda iz naplaćenih prihoda od poljoprivrednog zemljišta. 

0451 Cestovni promet- rashodi u okviru ove funkcijske klasifikacije manji su za 383.420,98eura ili 4,4%. i vezani su za izgradnju prometnica te održavanje nerazvrstanih cesta, mostova, pješačkih i biciklističkih površina te rekonstrukciju prometnica. Najznačajniji iznos u okviru istih vezan je za projekt Izgradnja podvožnjaka u Ulici svetog Leopolda Bogdana Mandića, koji je započet u 2021. godini i završen u jesen 2023.

05 Zaštita okoliša - manja je za 3.063.803,93eura ili 77,30% u odnosu na 2022., prvenstveno uslijed završetka projekta  sanacije odlagališta otpada Sarvaš za koji je u 2022. utrošeno 3.170.401,66eura.

061 Razvoj stanovanja – iskazano smanjenje vezano je za izgradnju stambene zgrade u Tenji koja je završena početkom 2023.godine.

062 Razvoj zajednice-ove usluge veće su za 4.680.711,68eura ili 20,8% u odnosu na 2022.U okviru ovih rashoda najznačajniji su za projekte sufinancirane sredstvima Europske unije među kojima izdvajamo Razvoj i unapređenje osječke Tvrđe koji je završio u jesen 2023., rast je vezan i za projekte završetka Kulturnog centra i IT park Osijek. Nadalje, u 2023. povećani su rashodi za održavanje javnih površina grada i dr.

064 Ulična rasvjeta – povećanje ovih rashoda u iznosu za 145.763,11eura odnosi se na ulaganje u  javnu rasvjetu.

076 Poslovi i usluge zdravstva koji nisu drugdje svrstani veći  su za 1.295.251,47eura ili 340,40% i odnose se na rashode za kontrolu i suzbijanje komaraca koji su, uslijed vremenskih uvjeta koji su bili pogodni za razvoj ličinki komaraca, realizirani u iznosu od  1.122.299,83eura.

081 Službe rekreacije i sporta – iskazano smanjenje vezano je za prvu fazu projekta kupališta Copacabana koje završeno u 2022.

0911 Predškolsko obrazovanje -  povećanje u okviru ovih rashoda rezultat je izvršenih radova na izgradnji tri i rekonstrukciji dva Dječja vrtića u Gradu Osijeku, DV Uske njive, DV u Tenji, DV Cvjetno, DV Latica, DV Sjenčica. Također, rashodi su izvršeni i za rekonstrukciju dječjeg igrališta DV Maslačak.

0912  Osnovno obrazovanje – iskazano smanjenje vezano je za završetak energetske obnove Franje Krežme  i izgradnju tople veze u OŠ Ivan Filipović u 2022.,  te iskazivanje troškova projekta besplatne prehrane u okviru rashoda korisnika u 2023.

106 Stanovanje- ovi rashodi manji su za 111.552,93eura što je rezultat ukidanja mjera iz 2022. kao što je pomoć starijim osobama prilikom pandemije uzrokovane COVID19. Manje su i isplaćene naknade za pokriće troškova stanovanja.

107 Socijalna pomoć stanovništvu koje nije obuhvaćeno redovnim socijalnim programom Smanjenje za 227.551,12eura ili 64,60% u odnosu na 2022. rezultat je završetka projekata iz područja socijalne zaštite (ARRIVAL REGIONS, REINSER i dr.).

15

Glavnica

14.3.2017. 28.4.2017. 530.891,23

2023.

fiksna 1,84% 

nominalna, 

2,01% 

efektivna

kn

Edukativni i turistički centar Stara 

pekara

0,00

OTP banka d.d.

530.891,23 0,00

Glavnica

12.4.2019. 4.6.2019.

463.182,69

2025.

fiksna 0,5% 

nominalna, 

0,5% efektivna

kn

Energetska obnova osnovnih škola i 

dječjih vrtića (OŠ Vijenac, OŠ Mladost, 

DV Latica,  DV Potočnica)

185.273,09

HBOR

463.182,69 185.273,09

Glavnica 10.10.2019. 13.11.2019. 1.327.228,08

2025.

fiksna 0,84% 

nominalna, 

0,89% 

efektivna

kn IZ Nemetin

530.891,20

Zagrebačka banka d.d. 1.327.228,08 530.891,20

Glavnica 21.5.2020. 8.06.2020. 7.764.284,29

2037.

fiksna 1,13% 

nominalna, 

1,15% 

efektivna

kn

Energetska obnova osnovnih škola i 

dječjih vrtića (OŠ Vijenac, DV Latica,  

DV Potočnica), Kulturni centar, 

Izgradnja i rekonstrukcija sportskih 

objekata, IZ Nemetin, Stanogradnja

6.987.855,90

Zagrebačka banka d.d. 7.764.284,29 6.987.855,90

Glavnica 21.5.2020. 8.06.2020. 4.379.852,68

2037.

fiksna 1,14% 

nominalna, 

1,17% 

efektivna

kn

IT Park, Centar za posjetitelje Tvrđa, 

Razvoj i unapređenje osječke Tvrđe

3.941.867,34

Zagrebačka banka d.d. 4.379.852,68 3.941.867,34

Glavnica 2.6.2021. 28.6.2021. 3.318.070,21 2030.

fiksna 0,76% 

nominalna i 

efektivna

kn

Razvoj i unapređenje osječke Tvrđe, 

DV Tenja, izgradnja i rekonstrukcija 

osnovnih škola, energetska obnova OŠ 

Franje Krežme i DV Radost, 

rekonstrukcija Copacabane, Kulturni 

centar, stanogradnja 

2.903.311,45

Zagrebačka banka d.d. 3.318.070,21 2.903.311,45

Glavnica 13.5.2022. 2.6.2022. 14.260.246,69 2030.

fiksna 0,325% 

nominalna, 

0,33% 

efektivna

kn

Refinanciranje ostatka duga po 

kreditnim obvezama (7 kredita)

11.586.450,39

Privredna banka Zagreb d.d. 14.260.246,69 11.586.450,39

Glavnica 30.6.2022. 19.7.2022. 6.636.140,42 2034.

fiksna 0,29% 

nominalna i 

efektivna

kn

IT park Osijek, Kupovina poslovnih 

objekata, Izgradnja cesta, 

Rekonstrukcija i dogradnja Dječjeg 

vrtića Latica-Gornji grad, Izgradnja DV 

Uske njive, Izgradnja DV Vijenac lipa-

Cvjetno naselje, Izgradnja i 

rekonstrukcija sportskih objekata, 

Industrijska zona Nemetin III. Faza, 

Uređenje ''Tržnice'' Osijek

2.563.070,19

Hrvatska poštanska banka 

d.d. 6.636.140,42 2.563.070,19

Glavnica 27.10.2022. 8.12.2022. 5.972.526,38 2032.

fiksna 1,20% 

nominalna i 

1,23% 

efektivna

kn

Razvoj i unaprjeđenje osječke Tvrđe, 

Rekonstrukcija i izgradnja dječjih vrtića

2.924.235,17

OTP banka d.d. 5.972.526,38 2.924.235,17

Ukupna glavnica 44.652.422,67 31.622.954,73

Izvještaj  o primljenim dugoročnim kreditima Grada Osijeka i stanju obveza po dugoročnim klreditima na dan 31.12.2023.


